Si Hisakichi Maeda, parapagtatag asin presidente kan Nippon Denpatō, an kag-sadiri asin paraoperar kan torre, na orihinalmente na nagplano para sa torre na mas halangkaw kaysa sa Empire State Building, na pinakahalangkaw na istruktura sa kinában na sa 381 metro. Anupaman, nahulog an plano ta  sa kawâran kan parehas na mga pondo asin mga materyales. Sa huri, pigtutukoy kan langkaw kan torre an distansya na kaipuhan kan mga istasyon nin TV tanganing magpadara sa enterong rehiyon kan Kantō, saróng distansya na mga 150 kilometro (93 mi). Pigpili si Tachū Naitō, bistado ns para-disenyo kan haralangkaw na establishimento sa Hapon, tanganing magdisenyo kan bagong pigpanukalang torre. Naghahanap sa kasulnupang kinaban para sa inspirasyon, si Naitō batay sa saiyang disenyo sa Torre nin Eiffel sa Paris, Pransya. Sa tabang kan kompanyang inhinyero na Nikken Sekkei Ltd, pigsabi ni Naitō na an saiyang disenyo, pwedeng makatios nin mga linog na igwang duwang beses na intensidad kan 1923 Great Kantō na linog o bagyo na igwang rikas nin duros na maabot sa 220 kilometro kada oras (140 mph)